Részegen, bekokózva, 130 km/órával gázolt halálra egy embert!
Halált okozó, ittas állapotban elkövetett járművezetés bűntette miatt emelt vádat az ügyészség egy férfival szemben, aki tavaly novemberben ittasan, kokaintól bódultan száguldott egy érdi utcán, és halálra gázolt egy idős férfit – közölte a Budakörnyéki Járási Ügyészség.
Szabó Ferenc főügyész közölte: a vádlott 2018 novemberében délelőtt a megengedett sebesség több mint duplájával haladt, amikor elütötte az idős férfit az érdi Bajcsy-Zsilinszky úton. Ezen az útszakaszon a megengedett sebesség 50 km/óra, a férfi ehhez képest 125-130 km/órával hajtott.
Az Ügyészség ezt írja a történtekről:
A vádlott balra kormányozta a kocsit, és áttért az ellentétes forgalmi sávba, ahol frontálisan ütközött a vele szemben szabályosan haladó kisteherautóval, aminek a vezetője maradandó fogyatékossággal járó sérüléseket szenvedett.
(Ügyészség, MTI)